CELEX: E2020P0010
Language: da
Date: 2020-12-17 00:00:00
Title: Anmodning om en rådgivende udtalelse fra EFTA-Domstolen indgivet af Beschwerdekommission der Finanzmarktaufsicht i sagen ADCADA Immobilien AG PCC mod Finanzmarktaufsicht (Sag E-10/20) 2020/C 436/07

17.12.2020   
            
            
               DA
            
            
               Den Europæiske Unions Tidende
            
            
               C 436/9
            
         
      Anmodning om en rådgivende udtalelse fra EFTA-Domstolen indgivet af Beschwerdekommission der Finanzmarktaufsicht i sagen ADCADA Immobilien AG PCC mod Finanzmarktaufsicht
      (Sag E-10/20)
      (2020/C 436/07)
      Beschwerdekommission der Finanzmarktaufsicht (finanstilsynets ankenævn) har ved skrivelse af 29. juli 2020, som indgik til EFTA-Domstolens justitskontor den 5. august 2020, anmodet EFTA-Domstolen om en rådgivende udtalelse om nedenstående spørgsmål i sagen ADCADA Immobilien AG PCC mod Finanzmarktaufsicht:
      
                  1.
               
               
                  På grundlag af hvilke kriterier vurderes det, om der i overensstemmelse med artikel 2, litra d), i Europa-Parlamentets og Rådets forordning (EU) 2017/1129 af 14. juni 2017 om det prospekt, der skal offentliggøres, når værdipapirer udbydes til offentligheden eller optages til handel på et reguleret marked, er udstedt tilstrækkelige oplysninger om vilkårene for udbuddet og de udbudte værdipapirer, således at en investor har mulighed for at træffe en afgørelse om køb eller tegning af disse værdipapirer?
               
            
                  2.
               
               
                  Har det herved betydning for vurderingen, om et udbud til offentligheden foreligger som defineret i artikel 2, litra d), i nævnte forordning, hvis udbudsmaterialet tydeligt indeholder anvisningerne »HIER INFORMIEREN«(»FÅ YDERLIGERE OPLYSNINGER HER«) eller »Unverbindlich informieren«(»Få yderligere oplysninger uden forpligtelse«), og hvis alle obligationsvilkårene ikke er tilgængelige online eller på anden måde generelt tilgængelige?
               
            
                  3.
               
               
                  Har det med henblik på førnævnte forordnings artikel 1, stk. 4, litra b), herved betydning, hvis udbyderen træffer passende foranstaltninger for at sikre, at obligationsvilkårene kun meddeles køberne efter anmodning, samtidig med at det sikres, at meddelelsen kun gives til højst 149 fysiske eller juridiske personer pr. medlemsstat, som ikke er kvalificerede investorer?
               
            
                  4.
               
               
                  Har det med henblik på førnævnte forordnings artikel 1, stk. 4, litra b), herved betydning, at udbuddet annonceres i en medlemsstat gennem forskellige medier? I bekræftende fald, under hvilke betingelser anses udbuddet, annonceret på forskellige medier, som et samlet udbud af det samme værdipapir til offentligheden, og under hvilke betingelser er der tale om et nyt udbud? Er det muligt at komme under antallet på 150 fysiske og juridiske personer pr. medlemsstat ved at fordele udbuddet på tværs af forskellige medier?